23/05/2017 | Administración LocalMunicipal
Santiso
Aprobación definitiva ordenanza prezo público campamentos 2017

Por acordo plenario do 8-3-2017 aprobouse provisionalmente a modificación da ordenanza; durante o prazo de exposición pública non se presentou ningunha alegación ou reclamación, polo que tal acordo adquire automaticamente o carácter de aprobación definitiva. Aos efectos de entrada en vigor e coñecemento xeral, publícase o texto íntegro da ordenanza modificada: De conformidade co disposto na lexislación reguladora das facendas locais, este Concello poderá establecer e esixir prezos públicos, que se regularán polo establecido por esta Ordenanza, pola citada lexislación reguladora das facendas locais, e pola lexislación que para o Estado regula os prezos públicos, con carácter supletorio. Será obxecto da presente ordenanza a regulación do prezo público a esixir pola prestación do servizo dos Campamentos de Verán e Nadal para a realización de actividades lúdico educativas dos nenos/as fóra do calendario escolar, promovendo a educación e entretemento dos menores no tempo libre.1. Están obrigados ao pago dos prezos públicos regulados nesta Ordenanza, aqueles que soliciten a inscrición e se beneficien do servizo dos Campamentos de Verán e Nadal descritos no artigo anterior da presente ordenanza. Benefícianse desta ordenanza: · Todos os pais/nais, titores/as ou encargados/as dos participantes menores con idades comprendidas entre 3 e 14 anos (deben ter ese tramo de idade durante a realización da actividade) que participan no Campamento de Verán e os/as de idades comprendidas entre 3 e 12 anos que participen no Campamento de Nadal. · Terán preferencia: 1º- Os casos de emerxencia social do Concello de Santiso, que estarán exentos de pago presentando o correspondente informe do Servizos Sociais do Concello.2º.- Os/as nenos/as empadroados no Concello de Santiso.3º.- Os escolarizados no CEIP de Arcediago.2. As cotas líquidas pola efectividade de estes prezos públicos recaerá sobre os/as pais/nais, titores/as ou encargados/as dos participantes menores de idade.3. O obrigado o pago debera facilitar a práctica de comprobacións e inspeccións, así como a entrega de datos e xustificantes que lle sexan solicitados. A contía do prezo público regulado nesta ordenanza será a fixada polas tarifas que se conteñen no apartado seguinte.1. Para os nenos/as empadroados ou escolarizados en Santiso: Contía semanal: 5 euros semanais A data de empadroamento ou escolarización deberá ter unha antigüidade mínima de 2 meses.2. Para os nenos/as de fóra do Concello: Contía semanal: 15 euros semanais 3. A diferenza de importes considérase unha subvención de oficio do concello para os seus veciños e escolares.1. Para os nenos/as empadroados ou escolarizados en Santiso: Contía total: 10 euros. A data de empadroamento ou escolarización deberá ter unha antigüidade mínima de 2 meses.2. Para os nenos/as de fóra do concello: Contía total: 20 euros.3. A diferenza de importes considérase unha subvención de oficio do concello para os seus veciños e escolares.1. A obrigación de pagar o prezo público regulado na presente ordenanza, nace no momento da admisión na actividade.2. Esixirase o ingreso do importe total do prezo público como requisito para prestar o servizo ou realizar a actividade.3. O pagamento do prezo público realizarase: a) Os/as beneficiarios/as do servizo, deberán ter o pago feito a semana antes do comezo da actividade. b) O importe do prezo público deberá ser ingresado na entidade bancaria que se determine. c) Cando os pagos non se fagan no prazo establecido, os/as nenos/as quedaran excluídos da actividade, con previa comunicación ao usuario; agás que o motivo do impago ou atraso estea debidamente xustificado.4. O prazo de presentación de solicitudes realizarase cando oportunamente indique o Concello. Os interesados/as en ser beneficiarios do servizo mencionado, presentarán no Rexistro Xeral do Concello a solicitude de inscrición no modelo oficial e a documentación para a exención ou bonificación, no caso de ser necesaria.5. Darase publicación de listaxe definitiva de admitidos/as no taboleiro de anuncios e na páxina web do Concello.6. O Concello reserva para si o dereito de exclusión temporal ou definitiva dos nenos/as que se comporten de forma incorrecta ou que os seus pais/nais non respecten as normas básicas de convivencia e colaboración. Antes de tomar unha decisión daráselle sempre audiencia aos pais, nais ou titores/as dos menores/as. A presente ordenanza, unha vez sexa aprobada definitivamente polo pleno municipal, entrará en vigor o mesmo día da súa publicación no BOP e será de aplicación a partir do día seguinte, permanecendo en vigor ata a súa modificación ou derrogación expresa. Conta o acordo de aprobación definitiva poderase interpoñer o recurso contencioso-administrativo no prazo de 2 meses, diante do Xulgado do Contencioso-Administrativo da Coruña, no prazo de 2 meses. Santiso, 16 de maio de 2017 O ALCALDE Manuel Adán López